CELEX: 62019CN0876
Language: sk
Date: 2019-11-29 00:00:00
Title: Vec C-876/19 P: Odvolanie podané 29. novembra 2019: PlasticsEurope proti rozsudku Všeobecného súdu (piata komora) z 20. septembra 2019 vo veci T-636/17, PlasticsEurope/ECHA

17.2.2020   
            
            
               SK
            
            
               Úradný vestník Európskej únie
            
            
               C 54/36
            
         
      Odvolanie podané 29. novembra 2019: PlasticsEurope proti rozsudku Všeobecného súdu (piata komora) z 20. septembra 2019 vo veci T-636/17, PlasticsEurope/ECHA
      (Vec C-876/19 P)
      (2020/C 54/40)
      Jazyk konania: angličtina
      
         Účastníci konania
      
      
         Odvolateľka: PlasticsEurope (v zastúpení: R. Cana, E. Mullier, F. Mattioli, advokáti)
      
         Ďalší účastníci konania: Európska chemická agentúra, Francúzska republika, ClientEarth
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil rozsudok Všeobecného súdu vo veci T-636/17,
               
            
                  —
               
               
                  zrušil rozhodnutie výkonného riaditeľa ECHA ED/30/2017 zo 6. júla 2017,
               
            
                  —
               
               
                  subsidiárne vrátil vec Všeobecnému súdu, aby rozhodol o návrhu odvolateľky na zrušenie,
               
            
                  —
               
               
                  uložil odporkyni povinnosť nahradiť trovy odvolacieho konania, ako aj trovy konania na Všeobecnom súde.
               
            
         Odvolacie dôvody a hlavné tvrdenia
      
      Na podporu svojho odvolania odvolateľka uvádza tieto odvolacie dôvody:
      
                  A.
               
               
                  Všeobecný súd sa dopustil nesprávneho právneho posúdenia tým, že podal nesprávny výklad nariadenia REACH (1) a rozhodol, že ECHA nie je povinná preukázať existenciu vedeckých dôkazov o pravdepodobných závažných účinkoch podľa článku 57 písm. f) nariadenia REACH.
               
            
                  B.
               
               
                  Všeobecný súd sa dopustil nesprávneho právneho posúdenia v rámci skúmania dôkazov, ktoré mal k dispozícii, ako aj skúmania skutočností, ktoré sú podporené uvedenými dôkazmi. Všeobecný súd sa konkrétne dopustil pochybenia, keď prijal záver, že ECHA preukázala existenciu „pravdepodobných“ závažných účinkov; nepreskúmal, či ECHA skutočne posúdila informácie na rovnakej úrovni obáv, pričom namiesto toho nesprávne vychádzal z tvrdenia ECHA, že uvedené kritérium bolo splnené; dopustil sa pochybenia, keď zamietol žalobný dôvod odvolateľky týkajúci sa relevantnosti záverov Európskeho úradu pre bezpečnosť potravín (EFSA) v danom prípade; dopustil sa pochybenia, keď rozhodol, že závery EFSA podporujú a sú v súlade s rozhodnutím ECHA; skreslil dôkazy predložené účastníkmi konania.
               
            
                  C.
               
               
                  Všeobecný súd porušil zásadu rovnosti zaobchádzania tým, že s odvolateľkou zaobchádzal menej priaznivo než s ECHA.
               
            
                  D.
               
               
                  Všeobecný súd sa dopustil nesprávneho právneho posúdenia tým, že podal nesprávny výklad článku 2 ods. 8 písm. b) nariadenia REACH, a porušil svoju povinnosť odôvodnenia tým, že sa nezaoberal dodatočnými tvrdeniami odvolateľky v súvislosti s medziproduktmi.
               
            
         (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1).